**Tézy**

**Vyhlášky**

**Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy, pôšt a telekomunikácií Slovenskej republiky č. 245/2010 Z. z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov**

Predmetná novela vyhlášky Ministerstva dopravy Slovenskej republiky bude vydaná na základe splnomocnenia § 102 ods. 2 písm. d) zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov a § 36 ods. 2 písm. c) zákona č. 514/2009 Z. z. o doprave na dráhach v znení neskorších predpisov.

Vyhláška ustanoví:

a) požiadavky na získanie odbornej spôsobilosti na vedenie vozidla v metre, na lokálnej dráhe a turisticko – hospodárskej dráhe,

b) podmienky a rozsah výcviku a jazdného výcviku v rámci odbornej prípravy na získanie preukazu na vedenie vozidla v metre, na lokálnej dráhe a turisticko – hospodárskej dráhe,

b) podmienky a rozsah zácviku po úspešnom vykonaní skúšky na získanie preukazu na vedenie vozidla v metre, na lokálnej dráhe a turisticko – hospodárskej dráhe,

c) podmienky zdravotnej spôsobilosti a psychickej spôsobilosti na vedenie vozidla v metre, na lokálnej dráhe a turisticko – hospodárskej dráhe.